Pafos (mytológia)

Pafos () je v gréckej mytológii dcéra cyperského kráľa (alebo sochára) Pygmalióna a jeho manželky Galateie.Ovidius, Metamorphoses, 10,296.

Pygmalión priniesol bohyni Afrodite na jej sviatok skvelú obeť a pred jej oltárom vyslovil nesmelo žiadosť, aby z krásnej sochy ženy, ktorú vytvoril, urobila ak môže, jeho manželku. Bohyňa lásky jeho prianie splnila a keď sa Pygmalión vrátil domov, čakala ho manželka. Z manželstva Pygmalióna a oživenej sochy Galateie sa narodilo krásne dievčatko, ktoré dostalo meno Pafos.Ovidius, Metamorphoses, 10,43-297. Po nej potom dostalo meno mesto na pobreží Cypru so slávnym chrámom bohyne Afrodity, ktoré sa dodnes volá Pafos.

Niektorí starovekí autori uvádzajú, že Pygmalión a Galateia boli rodičia syna Pafa, ktorý bol otec cyperského kráľa Kinyra,Hyginus, Fabulae 242. zakladateľa mesta Pafos.Kinyras potom v meste zasvätil bohyni Afrodite chrám a stal sa jej prvým kňazom.Tacitus, Historiae, 2,2-3.

 Referencie a bibliografia 

Kategória:Postavy gréckej mytológie